KLM

KLM ( "Koninklijke Luchtvaart Maatschappij", Kompania Aéreo Real) ta e kompania nashonal di aviashon di Hulanda i e ta un di e dunadó di trabou mas grandi na Hulanda.https://web.archive.org/web/20240522203305/https://www.zorgvriendelijk.nl/klm/#:~:text=D%C3%A1t%20is%20het%20uitgangspunt%20van,grootste%20particuliere%20werkgever%20in%20Nederland. Su base di operashon ta Schiphol Airport na Amsterdam i su ofisina prinsipal ta na Amstelveen. KLM ta opera mundialmente i ta generá su ganashi for di tres aktividat prinsipal: transporte di pasahero, transporte di karga i mantenshon di avion.

 Historia 
Dia 7 di òktober 1919 a funda Koninklijke Luchtvaart Maatschappij voor Nederland en Koloniën mediante un akta notarial di sr. H. Stoop na Den Haag. E kapital inisial di 1,2 mion florin hulandes a bini di ocho empresario, entre otro Frits Fentener di Vlissingen i Anton Kröller. E teniente piloto Albert Plesman a bira administrador i despues direktor. Reina Wilhelmina a otorgá KLM e predikato 'Real' (Koninklijk) dia 12 di sèptèmber 1919. E promé ofisina di KLM a habri dia 21 di òktober 1919 na Herengracht na Den Haag. Esaki ta hasi KLM e aerolínea mas bieu ku ta operá bou di su nòmber original.Oldest Airlines in the World - Aviation History Month, Routes online. Archivá dia 29 di novèmber 2022.


Na 2004, KLM a fusiona ku Air France pa krea e grupo Air France-KLM, ku ta e di sinku kompania di aviashon mas grandi na mundu den termino di benta i ku ta sirbi 326 destinashon rònt mundu via dos plataforma di konekshon importante ku ta e aeropuertonan di Paris Charles-de-Gaulle i Amsterdam-Schiphol, unda e kompania tin su sede. Komo miembro di e aliansa Skyteam, e ta kompartí for di 6 di yüni 2005 su programa di fidelidat Flying Blue ku su kompania ruman. KLM Royal Dutch Airlines tambe tin KLM Cargo, KLM Cityhopper, Transavia Airlines, Martinair Holland i ta partisipa komo akshonista ku 26 porshento den Kenya Airways i 25 porshento den Air Antwerp.

 Wak tambe 
 KLM West-Indisch Bedrijf

Category:Aviashon
Category:Hulanda
Category:Kompania di gobièrnu